เงินบาทแข็งค่าตามภูมิภาคระหว่างตลาดรอปัจจัยใหม่ปลายสัปดาห์
ค่าเงินบาทปิดตลาดเย็นนี้ (1 ก.ย.) อยู่ที่ระดับ 35.74 บาท/ดอลลาร์ แข็งค่าจากเปิดตลาดช่วงเช้าที่ระดับ 35.82 บาท/ดอลลาร์ เคลื่อนไหวตามภูมิภาค ระหว่างวันเงินบาทเคลื่อนไหวในกรอบระหว่าง 35.69-35.83 บาท/ดอลลาร์
1 ก.ย. 2558

นักบริหารเงินเปิดเผยถึงค่าเงินบาทปิดตลาดเย็นนี้ (1 ก.ย.) อยู่ที่ระดับ 35.74 บาท/ดอลลาร์ แข็งค่าจากเปิดตลาดช่วงเช้าที่ระดับ 35.82 บาท/ดอลลาร์ เคลื่อนไหวตามภูมิภาค ระหว่างวันเงินบาทเคลื่อนไหวในกรอบระหว่าง 35.69-35.83 บาท/ดอลลาร์
“ทิศทางเงินบาทน่าจะเป็นช่วงพักฐานตามภูมิภาค โดยขณะนี้ flow ในตลาดหุ้นและพันธบัตรเริ่มลดลง ตลาดน่าจะรอดูปัจจัยใหม่ช่วงปลายสัปดาห์ โดยเฉพาะการประกาศตัวเลขการจ้างงานนอกภาคเกษตรกรรมของสหรัฐในช่วงค่ำวันศุกร์นี้ และการประชุมรัฐมนตรีคลังของกลุ่ม G20 ในสัปดาห์นี้” นักบริหารเงินกล่าว
ขณะที่ประเมินกรอบการเคลื่อนไหวของเงินบาทวันพรุ่งนี้ไว้ระหว่าง 35.70-35.85 บาท/ดอลลาร์
 
ที่มา: สำนักข่าวอินโฟเควสท์